section_heading: Povijest proizvodnje
paragraph_text: Zajednički napori tvornice i tih centara u poboljšanju kvalitete uglavnom su bili uspješni, iako su pritužbe na završnu obradu povremeno još pristizale. De Loreani modelne godine 1981. imali su jednogodišnju garanciju na 12.000 milja (19.000 kilometara). Do 1982. poboljšana kvaliteta komponenata i radne snage poboljšala je kvalitetu cijele proizvodnje. Kasnije je ipak došlo do nesporazuma između trgovaca i kupaca jer su mnoge auto-kuće zbog neprimljene nadoknade odbijale besplatno izvršiti radove na vozilima koja su još bila pod garancijom.